**Ministru kabineta noteikumu**

**“Grozījumi Ministru kabineta 2016. gada 9. augusta noteikumos Nr. 519 „Darbības programmas “Izaugsme un nodarbinātība” 5.1.1. specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu otrās un trešās atlases kārtas īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu “Grozījumi Ministru kabineta 2016. gada 9. augusta noteikumos Nr. 519 „Darbības programmas “Izaugsme un nodarbinātība” 5.1.1. specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu otrās un trešās atlases kārtas īstenošanas noteikumi” projekts (turpmāk – noteikumu projekts) paredz specifiskā atbalsta mērķa 5.1.1. “Novērst plūdu un krasta erozijas risku apdraudējumu pilsētu teritorijās” (turpmāk – SAM 5.1.1.) kopējā pieejamā finansējuma izmaiņas, to pārdalot citiem Eiropas Savienības (turpmāk – ES) fondu specifiskajiem atbalsta mērķiem.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas saskaņā ar:* Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktu,
* Partnerības līgumu Eiropas Savienības investīciju fondu 2014.-2020.gada plānošanas periodam,
* Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmu „Izaugsme un nodarbinātība” (turpmāk – Darbības programma),
* 2019. gada 11. oktobra MK sēdes protokola Nr. 47 3.§ (turpmāk – MK protokols Nr. 47) Informatīvo ziņojumu “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – Informatīvais ziņojums), t.sk., tā 9. punktu, kas paredz SAM 5.1.1. Eiropas Reģionālās attīstības fonda (turpmāk – ERAF) finansējuma atlikuma 2 863 822 *euro* apmērā novirzīšanu DP 9.3.1.1.pasākumam “Pakalpojumu infrastruktūras attīstība deinstitucionalizācijas plānu īstenošana”;
* MK 2020.gada 19.maijā izskatīto Finanšu ministrijasinformatīvo ziņojumu ”Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai ” (turpmāk – Ziņojums), kas uzsver, ka būtisku nozīmi valsts ekonomiskās izaugsmes stiprināšanā un atjaunošanā, lai mazinātu COVID-19 izraisītās sekas un ietekmi uz veselības, nodarbinātības un uzņēmējdarbības jomām, ir ES fondu investīciju operatīva ienākšana tautsaimniecībā jau šogad, t.i., ES līdzfinansēto projektu īstenošanas uzsākšana pēc iespējas ātrāk. Ziņojuma pielikumā “Priekšlikumi ES fondu finansējuma pārdalēm” norādīts, ka gadījumā, ja netiek īstenota Darbības programmas SAM 5.1.1. trešās atlases kārtas projekta “Novērst plūdu un krasta erozijas risku apdraudējumu Ādažu novadā” (turpmāk – Projekts), otrā daļa tai paredzētais ERAF finansējums tiks pārdalīts uz Darbības programmas 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākumam “Atkritumu pārstrādes veicināšana (turpmāk – SAMP 5.2.1.2.);
* Ādažu novada domes 2020. gada 26. maija sēdē pieņemto lēmumu Nr. 117 par Projekta otrās daļas īstenošanas pārtraukšanu un atteikšanos pretendēt uz ERAF līdzfinansējumu SAM 5.1.1. ietvaros, izvērtējot ar Projekta īstenošanu un finansēšanu saistītos riskus.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | *Finansējums*Atbilstoši MK protokola Nr.47 Informatīvā ziņojuma 25.punktam, 2019.gada 16.augustā Eiropas Komisija (turpmāk – EK) ir pieņēmusi pozitīvu lēmumu par Darbības programmā noteikto starpposma mērķu izpildi, līdz ar to Latvija ir saņēmusi Darbības programmā noteikto 6% snieguma rezerves finansējumu turpmākai izmantošanai*.* MK noteikumu projekts paredz precizēt SAM 5.1.1. nosacījumus, ievērojot:* MK protokola Nr.47 3.§ 5.1.4. apakšpunktā noteikto, ka SAM 5.1.1. ERAF finansējuma atlikums 2 863 822 *euro* apmērā tiek novirzīts Darbības programmas 9.3.1.1. pasākumam “Pakalpojumu infrastruktūras attīstība deinstitucionalizācijas plānu īstenošana”,
* Ādažu novada domes 2020. gada 26. maija sēdē pieņemto lēmumu Nr. 117 par Projekta otrās daļas īstenošanas pārtraukšanu un atteikšanos pretendēt uz ERAF līdzfinansējumu SAM 5.1.1. ietvaros;
* Ziņojuma pielikumā norādīto, ka Projekta pārtraukšanas gadījumā finansējums tiek novirzīts uz SAMP 5.2.1.2., lai veicinātu bioloģiski noārdāmo atkritumu pārstrādi,
* SAM 5.1.1 otrās un trešās kārtas vienošanās par projektu īstenošanu aktuālās finansējuma summas līdz 2020.gada 1.jūnijam.

*Nosacījumi attiecībā uz otrās trešās atlases kārtas īstenošanu*SAM 5.1.1. otrajā atlases kārtā ir apstiprināti astoņi projekti, savukārt trešajā atlases kārtā paredzētais Ādažu novada pašvaldības projekts bija sadalīts divās atsevišķās patstāvīgi funkcionējošās daļās. Ādažu novada pašvaldības projekta pirmā daļa jau tiek īstenota saskaņā ar Ministru kabineta 2016. gada 9. augusta noteikumiem Nr. 519 „Darbības programmas “Izaugsme un nodarbinātība” 5.1.1. specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu otrās un trešās atlases kārtas īstenošanas noteikumi” (turpmāk - MK noteikumi Nr. 519). Savukārt par Projekta otrās daļas īstenošanu ir saņemts Ādažu novada pašvaldības 2020. gada 26. maija sēdes lēmums Nr.117 neturpināt projekta otrās daļas īstenošanu, izvērtējot ar Projekta īstenošanu un finansēšanu saistītos riskus, kā arī Projekta nozīmīgumu Ādažu novada Attīstības programmas 2016.-2022.gadam vidējā termiņa prioritāšu un uzdevumu sasniegšanā. Tā kā MK noteikumos Nr.519 ietvertais detalizētais regulējums par snieguma rezerves pieejamību un 3.kārtas projekta otrās daļas īstenošanu nav aktuāls, tad MK noteikumu projektā ir svītrots attiecīgais regulējums, t.sk., attiecībā uz Projekta otrās daļas iznākuma un specifiskā iznākuma rādītāja apjomu.Noteikumu projekts paredz grozīt MK noteikumu Nr.519 pielikuma II daļas “Projektu iesniegumu trešā atlases kārta projektu īstenošanai blīvi apdzīvotās vietās, kas atbilst pilsētu pazīmēm” tabulā Projekta pirmās daļas sasniedzamos uzraudzības rādītājus, līdz ar to MK noteikumu Nr.519 20.punktā ietvertais regulējums zaudē aktualitāti un ir dzēsts. Tāpat noteikumu projekts paredz iespēju pagarināt SAM 5.1.1. otrās un trešās atlases kārtas projektu īstenošanas termiņu līdz 2023. gada 31. decembrim, lai mazinātu SAM 5.1.1. otrās kārtas īstenošā esošo Ogres novada pašvaldības un Liepājas pilsētas pašvaldības projektu riskus, jo abos gadījumos ir pārtraukta būvdarbu līgumu izpilde (kas atbilst Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.4 5. punkta gadījumam).*Sasniedzamie rezultāti*Ievērojot samazināto SAM 5.1.1. finansējumu un atbilstoši Ministru kabineta 2020. gada 22. janvāra rīkojumam Nr.25 “Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā “Izaugsme un nodarbinātība””, tiek samazināta SAM 5.1.1 iznākuma rādītāja “Iedzīvotāji, kuri gūst labumu no pretplūdu pasākumiem” vērtība no 200 000 uz 180 208. Ievērojot to, ka SAM 5.1.1. pirmā atlases kārtas īstenošana tika veikta atbilstoši Ministru kabineta 2015. gada 10. februāra noteikumiem Nr.71 “Darbības programmas “Izaugsme un nodarbinātība” 5.1.1.specifiskā atbalsta mērķa “Novērst plūdu un krasta erozijas risku apdraudējumu pilsētu teritorijās” projektu iesniegumu pirmās atlases kārtas īstenošanas noteikumi” un tās ietvaros apstiprinātā projekta īstenošana ir pabeigta, sasniedzot iznākuma rādītāju “Iedzīvotāji, kuri gūst labumu no pretplūdu pasākumiem” 6 020 iedzīvotāju apmērā. Šajā noteikumu projektā tiek precizēta SAM 5.1.1. otrās un trešās atlases kārtas projektos kopumā sasniedzamā iznākuma rādītāja vērtība, samazinot no 194 000 uz 174 188, neparedzot rādītāju vērtību samazināšanu apstiprināto projektu līmenī. Ievērojot to, ka katram projektam pieejamais finansējums un iznākuma rādītāja vērtība ir noteikta atbilstoši SAM 5.1.1. projektu ideju priekšatlasē norādītajai vērtībai, savukārt finansējums projekta īstenošanai netiek samazināts, tad arī katram projektam sasniedzamā rādītāja vērtība netiek samazināta. Specifiskā rezultāta rādītāja vērtība samazināta atbilstoši Ādažu novada domes Projekta otrā daļas rādītāja apjomam.*Citas izmaiņas*Noteikumu projekts paredz atvieglot prasību finansējuma saņēmējiem sabiedrības informēšanai par ES fondu projektā veiktajām darbībām. Līdz šim finansējuma saņēmējam informācija sabiedrībai par projekta īstenošanu bija jāsniedz ne retāk kā reizi trīs mēnešos, tomēr lielajos būvniecības projektos sevišķi iepirkumu vai nebūvniecības sezonā trīs mēneši ir relatīvi īss laiks, kurā nav sasniegts būtisks progress un sniedzama būtiski jauna aktuāla informācija. Līdz ar to noteikumu projekts paredz aktuālās informācijas par projekta īstenošanu sniegšanu ne retāk kā reizi sešos mēnešos. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu sagatavoja VARAM. |
| 4. | Cita informācija | MK protokola Nr. 47 Informatīvā ziņojuma 1.pielikumā norādīts, ka SAM 5.1.1. īstenošanai ir pieejams atlikums no VARAM pārziņā esošā 5.4.1.1. pasākuma “Antropogēno slodzi mazinošas infrastruktūras izbūve un rekonstrukcija Natura 2000 teritorijās” (turpmāk – pasākums 5.4.1.1) 10 611 *euro* apmērā, tomēr tā kā SAM 5.1.1. ietvaros atbrīvotais finansējums tiek novirzīts SAMP 5.2.1.2 ieviešanai, arī pasākuma 5.4.1.1. finansējums tiks pārdalīts uz SAMP 5.2.1.2.Grozījumi Ministru kabineta noteikumos skatāmi kopā ar grozījumiem 2016. gada 30. augusta Ministru kabineta noteikumos Nr. 588 “Darbības programmas "Izaugsme un nodarbinātība" 5.2.1. specifiskā atbalsta mērķa "Veicināt dažāda veida atkritumu atkārtotu izmantošanu, pārstrādi un reģenerāciju" 5.2.1.2. pasākuma "Atkritumu pārstrādes veicināšana" īstenošanas noteikumi”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attiecas uz projekta iesniedzējiem, kā arī uz ES fondu uzraudzībā iesaistītajām iestādēm: VARAM kā atbildīgo iestādi un Centrālo finanšu un līgumu aģentūru (turpmāk – CFLA) kā sadarbības iestādi. |
| 2. | Tiesiskā regulējuma ietekme uz tautsaimniecību un administratīvo slogu | CFLA kā sadarbības iestāde nodrošinās vienošanās par ERAF projektu īstenošanu grozījumus atbilstoši noteikumu projektā plānotajam, ņemot vērā, ka grozījumu raksturs ir tehnisks un nemaina projektu būtību.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 020 674  | 0 | 8 173 700  | - 1 785 326 | 4 819 253  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 020 674  | 0 | 8 173 700  | -1 785 326 | 4 819 253  | 0  | 0  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 4 730 205  | 0 | 9 616 118  | - 2 100 384  | 5 669 709  | 0  | 0  |
| 2.1. valsts pamatbudžets | 4 162 580  | 0 | 8 462 184  | - 1 848 338 | 4 989 344  | 0  | 0  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 567 625  | 0 | 1 153 934  | -252 046  | 680 365  | 0  | 0  |
| 3. Finansiālā ietekme | -709 531  |  | -1 442 418  |  315 058 | -802 951  | 0  | 0  |
| 3.1. valsts pamatbudžets | -141 906  |  | -258 191  |  63 012 | -170 091  | 0  | 0  |
| 3.2. speciālais budžets |  0 |  0 |  0 | 0 |  0 | 0  | 0  |
| 3.3. pašvaldību budžets | -567 625  |  0 | -1 153 934  |  252 046 | -680 366  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  0 |  0 |  0 | 0 |  0 | 0 | 0 |
| 5. Precizēta finansiālā ietekme |  X | 0 |  X |  315 058 |  X | 0  | 0  |
| 5.1. valsts pamatbudžets | 0 |  63 012 | 0  | 0  |
| 5.2. speciālais budžets |  0 | 0 | 0  | 0  |
| 5.3. pašvaldību budžets |  0 |  252 046 | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ierosinātie grozījumi MK noteikumos precizē kopējo attiecināmo, otrās un trešās atlases kārtas SAM 5.1.1. finansējumu 27 662 703 euro, tai skaitā ERAF finansējumu 23 513 297 euro, nacionālo finansējumu (pašvaldību finansējums, valsts budžeta dotācija pašvaldībām) – vismaz 4 149 406 euro. Noteikumu projekts paredz, ka SAM 5.1.1. ERAF finansējums 2 863 822 euro apmērā (intervences kods 087 Pasākumi saistībā ar pielāgošanos klimata pārmaiņām un ar klimatu saistīto risku (piemēram, erozijas, ugunsgrēku, plūdu, vētru un sausumu) profilakses un vadības pasākumi, tostarp izpratnes veidošana, civilā aizsardzība un katastrofu pārvarēšanas sistēmas un infrastruktūras)) tiek novirzīts 9.3.1.1. pasākumam “Pakalpojumu infrastruktūras attīstība deinstitucionalizācijas plānu īstenošana” (intervences kods 055 Cita sociālā infrastruktūra, kas sekmē reģionālo un vietējo attīstību). Turklāt SAM 5.1.1. ERAF finansējums 1 774 715 *euro* (intervences kods 087 “Pasākumi saistībā ar pielāgošanos klimata pārmaiņām un ar klimatu saistīto risku (piemēram, erozijas, ugunsgrēku, plūdu, vētru un sausumu), tiek novirzīts Kohēzijas fonda līdzfinansētā 5.2.1.2. pasākuma (intervences kods 017 Sadzīves atkritumu apsaimniekošana (tostarp apjoma samazināšanas, šķirošanas, pārstrādes pasākumi)) trešās kārtas atklātas projektu iesniegumu atlases bioloģiski noārdāmo atkritumu pārstrādes iekārtu izveides projektu īstenošanai.Vidēja termiņa budžeta ietvara plānam tiek izmantota esfondi.lv tīmekļvietnē sadaļā “ES fondi 2014-2020”, “Ieviešana”, “Ieviešanas plāni un to izpilde”, “2020.gads” 2020. gada 24. februārī sagatavotā un pieejamā CFLA budžeta gada prognoze 2020.gadam un nākamajiem gadiem. Tā kā budžeta plānā ir jau iekļauts MK protokolā Nr. 47 noteiktais par SAM 5.1.1. ERAF finansējuma 2 863 822 *euro* pārdali uz SAMP 9.3.1.1 un SAMP 5.4.1.1. ERAF finansējuma atlikumu 10 611 *euro* novirzīšanu SAM 5.1.1., tādejādi valsts un pašvaldību budžeta ietekmes prognožu tabulā norādīta tikai informācija par 1 785 326 *euro* ERAF finansējuma (SAM 5.1.1. Ādažu novada trešas kārtas projekta 2.daļas un SAMP 5.4.1.1. atlikuma finansējums) samazinājumu SAM 5.1.1. kā izmaiņas, salīdzinot ar vidēja termiņa budžeta ietvaru 2021. gadam.Tā kā SAM 5.1.1. darbības īsteno pašvaldības, tad ERAF tiek norādīts ieņēmumos, savukārt pašvaldību finansējums un valsts budžeta dotācija pašvaldībām tiek norādīta izdevumu daļā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V.Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā, iebildumi un priekšlikumi netika saņemti.Pēc noteikumu projekta izsludināšanas Valsts sekretāru sanāksmē 2020.gada 27.februārī saņemti saskaņojumi no Labklājības ministrijas, Pārresoru koordinācijas centra, Latvijas Pašvaldību savienības, kā arī ar noklusējumu saskaņoja Tieslietu ministrija, savukārt Finanšu ministrijas atzinumā norādītie iebildumi un priekšlikumi ir ņemti vērā.Arī saskaņošanas procesā tika saņemti saskaņojumi no Labklājības ministrijas, Pārresoru koordinācijas centra, Latvijas Pašvaldību savienības, savukārt Tieslietu ministrijas un Finanšu ministrijas priekšlikums ņemts vērā. Atkārtotajā saskaņošanā, kurā MK noteikumu projekts ir precizēts, tajā skaitā, atbilstoši aktuālajai situācijai Ādažu novada domes Projektā, saņemti saskaņojumi no Tieslietu ministrijas, Labklājības ministrijas, Latvijas Pašvaldību savienības, kā arī ar noklusējumu saskaņoja Pārresoru koordinācijas centrs. Savukārt Finanšu ministrijas atzinumā norādītie priekšlikumi ir ņemti vērā. |
| 2. | Sabiedrības līdzdalība projekta izstrādē | Sabiedrībai bija iespējas sniegt savu viedokli pēc noteikumu projekta publicēšanas 2020.gada 28.janvārī VARAM un Valsts kancelejas tīmekļvietnēs.  |
| 3. | Sabiedrības līdzdalības rezultāti | Pēc noteikumu projekta publicēšanas sabiedrības līdzdalības nodrošināšanai iebildumi un priekšlikumi netika saņemti.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā atbildīgā iestāde, CFLA kā sadarbības iestāde un finansējuma saņēmēji. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Noteikumu projektā ietvertajiem grozījumiem nav ietekmes uz pārvaldes funkcijām, institucionālo struktūru un institūcijas cilvēkresursiem, jo neparedz jaunu funkciju izpildi. |
| 3. | Cita informācija | Nav |

Vides aizsardzības un reģionālās

attīstības ministrs J.Pūce

Opermane, 66016745

Ilze.Opermane@varam.gov.lv